
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 104
                                                               din 27 aprilie 2023
privind încetarea unui contract de concesiune prin renunțare

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 13.033/04.04.2023 şi la Consiliul Local Sighișoara cu nr. 14.808/20.04.2023, de referatul de aprobare, înregistrat cu nr. 13.036/04.04.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere contractul de concesiune nr. 3/3970/04.09.2018, încheiat între Municipiul Sighișoara, în calitate de concedent și domnul Ticușan Dumitru - Dănuț, în calitate de concesionar, în baza Hotărârii Consiliului Local Sighișoara nr. 122/31.05.2018 și a procesului - verbal al licitației cu nr. 22.737/06.08.2018, având ca obiect reînființarea fostului depozit de gheață, situat pe versantul nordic al Dealului Cetății, pe tronsonul străzii Morii, imobil înscris în C.F. nr. 5387, sub nr. top. 167, poziția A+15, în conformitate cu obiectivele concedentului;

Având în vedere cererea înregistrată la Municipiul Sighișoara cu nr. 12.232/29.03.2023, prin care domnul Ticușan Dumitru - Dănuț solicită, rezilierea contractului de concesiune nr. 3/3970/04.09.2018, motivat de faptul că nu a reușit să obțină avizele și acordurile necesare eliberării autorizației de construire pentru lucrările de amenajare a imobilului din cauza pandemiei de Coronavirus, solicitantul depunând documente pentru dovedirea demersurilor întreprinse în vederea ducerii la îndeplinire a obligațiilor asumate prin contractul de concesiune, iar începând cu data de 01.04.2023, solicită totodată să nu mai achite taxa de concesiune;

 Având în vedere constatările rezultate ca urmare a analizării solicitării de renunțare la contractul de concesiune, respectiv că în urma încheierii contractului de concesiune nu au fost atinse obiectivele concedentului, însă obligația concesionarului cu referire la plata revedenței aferentă contractului a fost îndeplinită, la data prezentei neexistând debite restante aferente concesiunii, iar bunul care a făcut obiectul concesiunii nu a fost afectat în niciun fel;

Având în vedere prevederile art. 12 lit. e) și f) de la Capitolul VIII. Încetarea contractului de concesiune, din cuprinsul contractului de concesiune nr. 3/3970/04.09.2018;

Având în vedere prevederile art. 327, alin. (1) lit. f), alin. (5) și alin. (6) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 871 - 872 din Legea nr. 287/2009 privind Codul civil, republicat, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 13.035/04.04.2023, prin care se propune încetarea unui contract de concesiune prin renunțare;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

    H O T Ă R Ă Ş T E:

Art. 1. (1) Se aprobă cu data adoptării prezentei, încetarea prin renunțare, fără plata unei despăgubiri, a contractului de concesiune nr. 3/3970/04.09.2018, încheiat între Municipiul Sighișoara, în calitate de concedent, și domnul Ticușan Dumitru - Dănuț, în calitate de concesionar, având ca obiect reînființarea fostului depozit de gheață, situat pe versantul nordic al Dealului Cetății, pe tronsonul străzii Morii, imobil înscris în C.F. nr. 5387, sub nr. top. 167, poziția A+15, întrucât obiectivele concesiunii nu au fost realizate.

(2) Obligația privind plata redevenței datorate pentru luna aprilie 2023, până la data aprobării încetării contractului, rămâne valabilă.

(3) Predarea - primirea imobilului se va face pe bază de proces - verbal.

Art. 2. Prezenta hotărâre se va comunica domnului Ticușan Dumitru - Dănuț.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică și Biroul Impozite și Taxe – Direcția Economică din cadrul Municipiului Sighişoara.

Art. 4. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Moiseș Florian Dan        
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  3 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcţia Economică;
  1 ex. Biroul Impozite și Taxe – Direcția Economică;

  1 ex. Biroul Juridic.
13 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 104/27.04.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


